Diari Oficial de la Generalitat Valenciana


Sumari del DOGV 5680, del 15-01-2008 (2008/338)

DECRET 4/2008, d'11 de gener, del Consell, pel qual es regula la concessió de condecoracions i distinció honorífica atorgades per la Generalitat a la Unitat del Cos Nacional de Policia adscrita a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/01/11/4/dof/vci/html**

### Dades del document

Número de DOGV
:   5680

Data del DOGV
:   15-01-2008

Secció del DOGV
:   I. DISPOSICIONS GENERALS

Número del document
:   2008/338


Data del document
:   11-01-2008

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * distinció honorífica
    * policia
    * legislació

DECRET 4/2008, d'11 de gener, del Consell, pel qual es regula la concessió de condecoracions i distinció honorífica atorgades per la Generalitat a la Unitat del Cos Nacional de Policia adscrita a la Comunitat Valenciana. [2008/338]  
Transcorreguts quinze anys des de la constitució de la Unitat del Cos Nacional de Policia adscrita la Comunitat Valenciana, en els quals s'ha demostrat en multitud d'actuacions policials l'entrega, el valor i la professionalitat sacrificada dels seus membres, s'ha estimat oportú establir un via de reconeixement públic merescut als mèrits per la labor de la dita Unitat.   
De conformitat amb el que preveuen els articles 55.1 de l'Estatut d'Autonomia de la Comunitat Valenciana; l'article 47 de la Llei Orgànica 2/1986, de 13 de març, pel qual s'establix l'adscripció d'Unitats del Cos Nacional de Policia a les comunitats autònomes; el Reial Decret 221/1991, de 22 de febrer, que regula l'organització de les Unitats del Cos Nacional de Policia adscrites a les comunitats autònomes i establix les peculiaritats del règim estatutari del seu personal; l'Acord Administratiu de Col·laboració entre el Ministeri de l'Interior i la Generalitat en matèria policial, de 22 de juny de 1992, renovat posteriorment en diferents ocasions, i l'Orde de 16 de setembre de 1992, del Ministeri de l'Interior, per la qual es va crear la Unitat del Cos Nacional de Policia adscrita a la Comunitat Valenciana.  
La competència de la gestió funcional de la Unitat del Cos Nacional de Policia adscrita a la Comunitat Valenciana correspon a la conselleria de Governació, segons establixen els articles 1 i 10.2 del Decret 100/2007, de 13 de juliol, del Consell, pel qual se va aprovar el Reglament Orgànic i Funcional de la conselleria de Governació, on s'establix també, en l'article 10.1.f), que, entre altres funcions, correspon a la Direcció General de Seguretat i Protecció Ciutadana l'exercici de les competències en matèria de personal dels membres d'esta Unitat.   
Caldria crear una distinció i condecoracions com a reconeixement públic a servicis meritoris de caràcter extraordinari que hagen tingut lloc en benefici de la seguretat pública a la Comunitat Valenciana, tot garantint el respecte dels drets i llibertats dels ciutadans, que realitzen els integrants de la Unitat del Cos Nacional de Policia adscrita a la Comunitat Valenciana.  
A fi d'atorgar el reconeixement de l'activitat realitzada per la Unitat del Cos Nacional de Policia adscrita a la Comunitat Valenciana quan esta excedisca amb caràcter extraordinari el compliment professional normal, en benefici de la llibertat, la seguretat i convivència de tots els ciutadans a la Comunitat Valenciana, i fent ús de les competències conferides, es creen la distinció i les condecoracions establits en este decret.  
Amb este fi, s'establixen tres condecoracions i una distinció honorífica, amb les denominacions següents:  
a) Condecoració d'or de la Generalitat al mèrit policial.  
b) Condecoració de plata de la Generalitat al mèrit policial.  
c) Condecoració de bronze de la Generalitat al mèrit policial.  
d) Distinció honorífica.  
Les tres primeres estan destinades als membres de la Unitat del Cos Nacional de Policia adscrita a la Comunitat Valenciana i la d) a aquelles persones físiques o jurídiques, organismes i institucions, que hagen contribuït a la seguretat pública a la Comunitat Valenciana, per l'aciió de suport i col·laboració amb les funcions que realitza esta Unitat, com a reconeixement a la persona física o jurídica, organisme i institució, que haja col·laborat desinteressadament amb la Unitat del Cos Nacional de Policia adscrita a la Comunitat Valenciana i haja contribuït al manteniment de la llibertat, la seguretat i la legalitat dels ciutadans a la Comunitat Valenciana.  
En virtut de les competències conferides, a proposta del conseller de Governació i amb la deliberació prèvia del Consell, en la reunió del dia 11 de gener de 2008,   
DECRET  
Article 1. Objecte  
1. Per tal de reconéixer i premiar públicament l'actuació de la Unitat del Cos Nacional de Policia adscrita a la Comunitat Valenciana, es creen la distinció i les condecoracions que tot seguit s'expressen:  
a) Condecoració d'or de la Generalitat al mèrit policial.  
b) Condecoració de plata de la Generalitat al mèrit policial.  
c) Condecoració de bronze de la Generalitat al mèrit policial.  
d) Distinció honorífica.  
2. Les condecoracions creades s'atorguen, l'a), b) i c), només als membres de la Unitat del Cos Nacional de Policia adscrita a la Comunitat Valenciana.  
3. Les condecoracions referides en els apartats a), b) i c) no podran atorgar-se a aquells membres de la Unitat del Cos Nacional de Policia adscrita a la Comunitat Valenciana en l'expedient personal dels quals hi haja una falta o altres antecedents desfavorables.  
4. La distinció honorífica de l'apartat d) està destinada a les persones físiques o jurídiques, institucions i organismes, per actes relacionats amb l'activitat de la Unitat del Cos Nacional de Policia adscrita a la Comunitat Valenciana.   
Article 2. Condecoració d'or de la Generalitat al mèrit policial  
La condecoració d'or de la Generalitat al mèrit policial s'atorgarà en els casos següents:  
1. Com a conseqüència de fets abnegats o de molt extraordinària rellevància en què hi haja una trajectòria professional d'especial relleu i concòrreguen alguna de les circumstàncies següents: excel·lent valor personal que haja suposat posar en risc significatiu la vida o la integritat física o que posen de manifest qualitats excepcionals de sacrifici, lleialtat o abnegació, que hagen redundat en el prestigi de la Unitat policial.  
2. Aquells supòsits en què en acte de servici resultara ferit, difunt o amb efecte de minusvalidesa.   
3. Per observar una trajectòria professional que evidencie una extraordinària i excel·lent labor professional continuada de caràcter excepcional, abnegada, desinteressada i exemplificant per l'entusiasme, la integritat, dedicació i l'entrega a favor de la llibertat, la seguretat i la convivència de tots els ciutadans de la Comunitat Valenciana i que meresquen una especial recompensa.  
Article 3. Condecoració de plata de la Generalitat al mèrit policial  
La condecoració de plata de la Generalitat al mèrit policial s'atorgarà en els casos següents:  
1. Actes en defensa i protecció dels interessos que tenen encomanats i posen de manifest qualitats de valor, sacrifici, lleialtat o per a trajectòries de reconegut prestigi, i actes que suposen algun risc per a la seua persona, amb independència del resultat produït, sempre que supere l'estricte compliment de les obligacions i deures reglamentaris.  
2. Dirigir, executar o participar amb èxit en servicis d'extraordinària de dificultat o d'importància on s'hagen evidenciat especials qualitats professionals i cíviques.  
3. Sobreeixir amb notorietat i perseverança en el compliment dels deures del seu càrrec, quan constituïsca una conducta exemplar, o realitzar destacats treballs o estudis professionals o científics que redunden en benefici de la seguretat pública.  
Article 4. Condecoració de bronze de la Generalitat al mèrit policial  
La condecoració de bronze de la Generalitat al mèrit policial s'atorgarà als integrants de la Unitat del Cos Nacional de Policia adscrita a la Comunitat Valenciana per una trajectòria professional prolongada en el temps que suposen una labor en la Unitat del Cos Nacional de Policia adscrita a la Comunitat Valenciana de 15 anys de servici sense que, a més a més, consten antecedents desfavorables en el seu expedient personal i que hagen contribuït a la dignificació, el prestigi i el reconeixement públic de la funció policial.  
Article 5. Distinció honorífica  
La distinció honorífica s'atorga a aquelles persones físiques o jurídiques, organismes i institucions, com a reconeixement a la seua labor d'especial col·laboració en defensa de la seguretat pública, de la llibertat i en el suport de la funció policial de la Unitat del Cos Nacional de Policia adscrita a la Comunitat Valenciana.  
Article 6. Contingut i duració  
1. La distinció i condecoracions que s'establixen en esta norma tindran caràcter vitalici, sense que comporten pensió o cap recompensa econòmica per part de la Generalitat.  
2. Quan el condecorat fóra sancionat per faltes greus o molt greus o castigat amb pena per delicte dolós, l'autoritat que la va concedir podrà acordar, prèvia instrucció de l'expedient, amb audiència de la persona interessada, la prohibició de l'ús de les condecoracions atorgades, i, també, la seua revocació.   
Article 7. Criteris i procediment de concessió  
Per a la concessió dels reconeixements establits en este decret es fixen els criteris següents:  
1. La concessió de les condecoracions i de la distinció honorífica s'efectuarà per resolució del conseller competent en la matèria.  
2. La direcció general u òrgan directiu corresponent competent en la matèria expedirà a nom de la persona interessada la titularitat de la credencial atorgada. a l'efecte, la direcció d'unitat instruirà un expedient personal on figuraran els mèrits del candidat, junt amb la documentació que l'avala.   
3. En atenció dels expedients tramitats, la direcció general u òrgan directiu corresponent competent en la matèria valorarà i proposarà, al conseller competent en la matèria, els candidats a la concessió de les condecoracions i la distintició.  
Article 8. Publicitat  
La concessió de les condecoracions o distinció honorífica seran publicades en el Diari Oficial de la Comunitat Valenciana.   
Article 9. Registre de condecoracions i distincions  
La direcció general u òrgan directiu corresponent competent en la matèria portarà un registre on figuraran la data de l'entrega, el nom i cognoms de la persona guardonada, el document nacional d'identitat, el carnet professional, la destinació i el tipus de reconeixement. El registre inclourà l'expedient personal que motive la concessió de l'esmentat reconeixement. En tot cas, s'adoptaràn les mesures adients per asegurar la confidencialitat, seguritat i integritat de les dades obrants en el registre, de conformitat amb lo previst en la Llei Orgànica 15/1999, de 13 de desembre, de Protecció de Dades de Caràcter Personal.  
Article 10. Acte d'entrega  
1. A fi de donar la màxima solemnitat i publicitat a l'acte, la distinció i les condecoracions seran entregades en un acte públic.  
2. Junt amb les condecoracions s'entregaran la insígnia de solapa i el passador.  
DISPOSICIONS FINALS  
Primera. Desenrotllament reglamentari  
Es faculta al conseller amb competencia en la matèria per a dictar les disposicions que exigesca l'aplicació i l'execució del present decret.  
Segona. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.   
València, 11 de gener de 2008  
El president de la Generalitat,  
FRANCISCO CAMPS ORTIZ  
El conseller de Governació,  
SERAFÍN CASTELLANO GÓMEZ


Còpia Permalink ELI